МОНГОЛ УЛСЫН ЗАСГИЙН ГАЗРЫН ХЭРЭГЖҮҮЛЭГЧ АГЕНТЛАГ

ГАДААДЫН ИРГЭН, ХАРЬЯАТЫН ГАЗАР

2022 ОНЫ 12 ДУГААР САРЫН

ҮЙЛ АЖИЛЛАГААНЫ ТАЙЛАН

2022 оны 12 дугаар сарын 12 Улаанбаатар хот

Засгийн газрын хэрэгжүүлэгч агентлаг Гадаадын иргэн, харьяатын газар нь Төрийн албаны тухай, Гадаадын иргэний эрх зүйн байдлын тухай, Харьяатын тухай, Коронавируст халдвар /КОВИД-19/-ын цар тахлаас урьдчилан сэргийлэх, тэмцэх, нийгэм, эдийн засагт үзүүлэх сөрөг нөлөөллийг бууруулах тухай, Цахим хөгжлийн багц хууль болон бусад холбогдох хууль тогтоомж, тогтоол, шийдвэр, Улсын онцгой комисс, Нийслэлийн онцгой комиссын шийдвэрийг баримтлан 12 дугаар сарын 01-ээс 12 дугаар сарын 10-ны өдрийг дуустал үйл ажиллагааны хүрээнд дараах арга хэмжээг зохион байгуулж ажиллав.

НЭГ. ҮНДСЭН ҮЙЛ АЖИЛЛАГАА

* 1. Виз, зөвшөөрөл, цахим үйлчилгээний чиглэлээр:

 1.1.1. Гадаадын иргэнд үзүүлсэн виз, визийн зөвшөөрлийн үйлчилгээ:

Тайлант хугацаанд 261 гадаадын иргэнд визийн зөвшөөрөл олгож, үүнээс 177 иргэний визийн зөвшөөрлийг Монгол Улсаас гадаад улсад суугаа дипломат төлөөлөгчийн газарт, хилийн боомтод виз олгох 84 иргэний визийн зөвшөөрлийг хилийн боомт, бүсийн газруудад илгээлээ. (Хүснэгт 1)

Түр ирэгч, албан болон хувийн хэргээр оршин суухаар ирэх хүсэлт гаргасан төрийн захиргааны байгууллага, аж ахуйн нэгж, иргэний хүсэлтийг үндэслэн 83 гадаадын иргэнд хилийн боомтод, төвд 1 гадаадын иргэнд буюу нийт 84 гадаадын иргэнд зохих ангиллын Монгол Улсын виз олгосон. Мөн 4 иргэнд гарах-орох цагаачийн мэдэгдэл олголоо. (Хүснэгт 1)

Хүснэгт 1

|  |  |  |  |
| --- | --- | --- | --- |
| Визийн зөвшөөрөл | Виз | Оршин суух зөвшөөрөл | Түр ирэгч |
| Хилийн чанадад | Хилийн боомтод | олгосон | сунгасан | хэлбэр, төрөл өөрчилсөн | хаягийн бүртгэл | байх хугацаа сунгалт |
| 177 | 84 | 84 | 370 | 309 | 16 | 140 | 95 |
| 261 |

1.1.2. Гадаадын иргэний бүртгэл, хяналт:

Эрх бүхий төрийн захиргааны байгууллагын зөвшөөрлийг үндэслэн 370 гадаадын иргэнд Монгол Улсад оршин суух зөвшөөрөл олгож, 309 иргэний оршин суух зөвшөөрлийн хугацааг сунган, оршин суух зөвшөөрөлтэй 575 иргэний бүртгэлд хасалт хийсэн. (Хүснэгт 1)

Гадаадын иргэнийг уригч 21 аж ахуйн нэгж, иргэний хүсэлтийн дагуу 54 гадаадын иргэнд виз, бүртгэлийн талаарх мэдээлэл бүхий тодорхойлолт олгож, Монгол Улсад түр ирэгчээр ирсэн 140 гадаадын иргэнийг хаягийн бүртгэлд бүртгэсэн. Мөн Монгол Улсад 90 хүртэл хоногийн визтэй ирсэн болон визгүй зорчдог түр ирэгч гадаадын иргэдээс тус улсад байх хугацааг сунгуулах хүсэлтийг хянан 95 иргэний байх хугацааг 30 хүртэл хоногоор сунгасан. (Хүснэгт 1)

График 1

Дээрх тоон үзүүлэлтийг 2021 оны үзүүлэлттэй харьцуулахад визийн зөвшөөрөл олголт 59.1 хувь, виз олголт 32.4 хувь, оршин суух зөвшөөрөл олголт 55.5 хувиар тус тус өсөж, оршин суух зөвшөөрлийн сунгалт 12.7 хувиар буурчээ.

“Монгол Улсад оршин суух үнэмлэх” 441 ширхэг шинээр хэвлэж, 312 үнэмлэхийн хүчинтэй хугацааг сунган, 30 үнэмлэхэд хаягийн хөдөлгөөний бичилт хийлээ.

Оршин суух зөвшөөрлөө сунгуулах хүсэлт ирүүлсэн 36 гадаадын иргэний хүсэлтийг байгууллагын даргын 1 удаагийн тушаалаар шийдвэрлэж, 1 иргэнд регистрийн дугаар олгосон.

1.1.3. Цахим үйлчилгээ, программ хангамж:

Энэ сард нийт 399 аж ахуйн нэгж, байгууллагын 532 гадаадын иргэний хүсэлтийг цахим (eimmigration.mn)-аар хүлээн авч, холбогдох хууль, журмын дагуу хянан, шийдвэрлэлээ.

Визийн мэдээллийн нэгдсэн сан “еvisa.mn” системээр нийт 17 улсын 103 иргэнд цахим виз олгож, 3 улсын 14 гадаадын иргэний визийн хүсэлтэд татгалзсан.

1.1.4. Зөвлөгөө, мэдээлэл:

Тайлант хугацаанд гадаадын иргэний Монгол Улсад албан болон хувийн хэргээр оршин суух зөвшөөрөл, түүний сунгалт, түр ирэгчийн бүртгэл, хасалт, визийн хугацааны сунгалтын асуудлаар нийт 1563 иргэнд зөвлөгөө мэдээлэл өгч ажилласан. (Хүснэгт 2)

Хүснэгт 2

|  |  |  |  |
| --- | --- | --- | --- |
| 1800-1882 утас | Биечлэн | Имэйл | Нийт |
| 1470 | 88 | 5 | 1563 |

Визийн зөвшөөрлийн код бүхий имэйлийг 182 иргэнд илгээлээ.

* 1. Иргэний харьяаллын чиглэлээр:

1.2.1. Иргэний харьяалал:

Монгол Улсын харьяат болох хүсэлт гаргасан 1 иргэний хүсэлтийг шинээр хүлээн авсан. (Хүснэгт 3)

Хүснэгт 3

|  |
| --- |
| Иргэний харьяаллын талаарх сарын мэдээ |
| д/д | Харьяалах улс | Хүлээн авсан хүсэлт | Түдгэлзүүлж буцаасан хүсэлт | Саналд илгээсэн | ЗГХЭГ-т хүргүүлсэн | ЕТГ-т хүргүүлсэн |
| Монгол Улсын харьяат болох |
| 1 | Хятад | 1 | - | - | - | - |
| нийт | 1 | - | - | - | - |

“Гадаадын иргэний бүртгэл, мэдээллийн нэгдсэн сан”-д 12 дугаар сарын 10-ны өдрийн байдлаар давхардсан тоогоор 52 улсын 4418 хоёрдмол харьяалалтай иргэн бүртгэлтэй байна.

1.2.2. Олон улсын болон гадаад улсад төвтэй төрийн бус байгууллагын бүртгэл, хяналт:

Тайлант хугацаанд төрийн бус байгууллагын салбар, төлөөлөгчийн 2 газарт Монгол Улсад үйл ажиллагаа эрхэлж байгаа талаар тодорхойлолт олгов.

Өнөөдрийн байдлаар Монгол Улсад үйл ажиллагаа эрхэлж байгаа олон улсын болон гадаад улсад төвтэй төрийн бус байгууллагын салбар, төлөөлөгчийн 78 газар бүртгэлтэй байна.

* 1. Зөрчил шалган шийдвэрлэх чиглэлээр:

1.3.1. Гадаадын иргэнд тавих хяналт шалгалт:

Тайлант хугацаанд төлөвлөгөөт хяналт шалгалт зохион байгуулаагүй.

Төлөвлөгөөт бус 11 удаагийн хяналт шалгалтад 8 аж ахуйн нэгж, байгууллагыг хамруулан, 13 гадаадын иргэний паспорт, түүнийг орлох баримт бичгийг шалгахад зөрчил илрээгүй байна.

Хүснэгт 4

|  |
| --- |
| Зөрчлийн мэдээ (тухайн сараар) |
| Хувь хүн | Уригч байгууллага | Уригч хувь хүн |
| Иргэний тоо | Торгуулийн хэмжээ/төгрөг/ | Уригч байгууллага | Хамрагдсан иргэний тоо | Торгуулийн хэмжээ/төгрөг/ | Уригч иргэн | Хамрагдсан иргэний тоо | Торгуулийн хэмжээ/төгрөг/ |
| нийт 1,200,000 төгрөг |
| Үүнээс гадаадын иргэн |
| Хуулийн үндэслэл | Шалтгаан | Гадаадын иргэний тоо |
| Зөрчлийн тухай хууль 16.2-1.2 | нутаг дэвсгэрт оршин суух үнэмлэхийг эзэмших, ашиглах, хадгалах журам зөрчсөн | 11 |
| Зөрчлийн тухай хууль 16.2-1.5 | ирсэн зорилгоосоо өөр үйл ажиллагаа явуулсан | 1 |
| бүгд | 12 |

Тайлант хугацаанд 7 улсын 12 гадаадын иргэнд холбогдуулан Зөрчлийн тухай хуулийн 16.2 дугаар зүйлийн дагуу нийт 1,200,000 төгрөг (Нэг сая хоёр зуун мянган)-ийн торгох шийтгэл оногдууллаа. (Хүснэгт 4, 5)

Зөрчил шалган шийдвэрлэх тухай хуулийн 6.2 дугаар зүйлд заасны дагуу гомдол, мэдээллийг хүлээн авч, бүртгэх, шийдвэрлэх зорилгоор ажиллуулж буй 70133448 дугаар утсаар дамжуулан ирүүлсэн 3 гомдол, мэдээллийг хүлээн авч, 5 гадаадын иргэний баримт бичигт үзлэг шалгалт явуулахад зөрчил илрээгүй. Сайн дураар зөрчил гаргаснаа илчилсэн 12 иргэнд холбогдох гомдлыг хялбаршуулсан журмаар шалган шийдвэрлэсэн.

 Хүснэгт 5

|  |
| --- |
| Торгуулсан гадаадын иргэн (тухайн сараар) |
| д/д | Харьяалах улс | Зүйлчлэл | Бүгд | Торгуулийн дүн |
| 16.2-1.2 | 16.2-1.5 |
| 1 | Герман | 1 |   | 1 | 100,000 |
| 2 | Косово | 1 |   | 1 | 100,000 |
| 3 | Орос | 1 |   | 1 | 100,000 |
| 4 | Өмнөд Африк | 1 |   | 1 | 100,000 |
| 5 | Өмнөд Солонгос | 3 | 1 | 4 | 400,000 |
| 6 | Тайланд | 1 |   | 1 | 100,000 |
| 7 | Хятад | 3 |   | 3 | 300,000 |
| Нийт | 11 | 1 | 12 | 1200,000 |

График 2

Холбогдох хугацааны тоон үзүүлэлтийг 2021 оны мөн үетэй харьцуулахад зөрчил гаргасан гадаадын иргэн 2.6 дахин, зөрчил гаргасан уригч иргэн 2 дахин, албадан гаргасан гадаадын иргэн 2 дахин, гарахыг түдгэлзүүлсэн гадаадын иргэн 75.0 хувь, саатуулсан гадаадын иргэн 50.0 хувиар тус тус өсөж, зөрчил гаргасан уригч хуулийн этгээд 25.0 хувиар буурсан байна.

1.3.2. Хориг арга хэмжээ:

Гадаадын иргэний эрх зүйн байдлын тухай хуулийн 34 дүгээр зүйлийн 34.2.1, дэх заалтыг үндэслэн 1 улсын 1 иргэний Монгол Улсын хилээр гарах эрхийг байгууллагын даргын 1 удаагийн тушаалаар түр түдгэлзүүлсэн.

Гадаадын иргэний эрх зүйн байдлын тухай хуулийн 37 дугаар зүйлийн 37.1.7, 37.1.11 дэх заалтуудыг тус тус үндэслэн 1 улсын 2 иргэнийг байгууллагын даргын 2 удаагийн тушаалаар албадан гаргахаар шийдвэрлэлээ. (Хүснэгт 6)

Хүснэгт 6

|  |
| --- |
| Монгол Улсаас албадан гаргасан гадаадын иргэний мэдээ (тухайн сараар) |
| д/д | Харьяалах улс | Зүйлчлэл | Нийт |
| 37.1.7а | 37.1.11 |
| 1 | Хятад | 1 | 1 | 2 |
| Бүгд | 1 | 1 | 2 |

Гадаадын иргэний эрх зүйн байдлын тухай хуулийн 41 дүгээр зүйлийн 41.7.4, Засгийн газрын 2021 оны 193 дугаар тогтоолоор баталсан “Гадаадын иргэнийг Монгол Улсаас албадан гаргах, албадан гаргахаас чөлөөлөх болон Монгол Улсад дахин оруулахгүй байх хугацааг тогтоох журам”-ын 5.3 дахь хэсэгт заасныг тус тус үндэслэн 1 улсын 1 иргэнийг 1 удаагийн тушаалаар Монгол Улсаас албадан гаргасан шийдвэрийг хугацаанаас өмнө цуцалсан.

Тайлант хугацаанд виз, визийн зөвшөөрөлгүй ирсэн үндэслэлээр Хойд бүс дэх газар нийт 7 улсын 106 иргэнийг Монгол Улсын хилээр оруулахгүй буцаасан.

ХОЁР. УДИРДЛАГА, ЗОХИОН БАЙГУУЛАЛТЫН ТАЛААР

2.1. Тогтоол шийдвэрийн хэрэгжилт, хүний нөөц, сургалт, олон нийттэй харилцах чиглэлээр:

2.1.1. Тогтоол шийдвэр, холбогдох төлөвлөгөө, тайлан:

“Монгол Улсын хөгжлийн 2022 оны төлөвлөгөө”-ний 11 дүгээр сарын тайланг “Төрийн мэдээллийн сүлжээ” (mojha.unelgee.gov.mn) системд байршуулж, “Гамшгийн эрсдэлийг олон нийтийн оролцоотой бууруулах үндэсний хөтөлбөрийг хэрэгжүүлэх үйл ажиллагааны төлөвлөгөө”-ний биелэлтийг Хууль зүй, дотоод хэргийн яаманд хүргүүллээ.

Байгууллагад баталсан “Төрийн бүтээмжийг дээшлүүлэх үйл ажиллагааны 2022 оны төлөвлөгөө”, “Цахим хөгжлийн багц хуулийн хэрэгжилтийг хангах үйл ажиллагааны 2022 оны төлөвлөгөө”, “Монгол Улсын үндэсний хөтөлбөрийг хэрэгжүүлэх 2022 оны төлөвлөгөө”-ний хэрэгжилтийг тооцов.

2.1.2. Албан хаагчдын нийгмийн баталгааг хангах, хүний нөөц, сургалт:

Хууль зүй, дотоод хэргийн яамны дэргэдэх “Хөгжлийн бэрхшээлтэй хүний эрхийг хангах орон тооны бус дэд зөвлөлийн 2022 оны үйл ажиллагааны төлөвлөгөө” болон “Жендэрийн салбар зөвлөлийн 2022 оны үйл ажиллагааны төлөвлөгөө”-ний биелэлтийг тус тус Хууль зүй, дотоод хэргийн яаманд тайлагнасан.

2.1.3. Олон нийт, хэвлэл мэдээлэл:

Тайлант хугацаанд байгууллагын цахим хуудсанд үйл ажиллагаатай холбоотой 3 мэдээ, цахим сүлжээнд 7 мэдээлэл байршууллаа.

2.2. Хууль, эрх зүй, гадаад харилцааны чиглэлээр:

2.2.1. Гадаад харилцаа, хамтын ажиллагаа:

Олон улсын шилжилт хөдөлгөөний байгууллага (IOM)-аас Тайланд Улсын Бангкок хотноо зохион байгуулсан “Техникийн хамтын ажиллагаа ба чадавхыг бэхжүүлэх хилийн удирдлага, таних байдал”-ын 6 дугаар бага хуралд Виз, зөвшөөрлийн ахлах мэргэжилтэн 12 дугаар сарын 06-аас 10-ны өдрийн хооронд оролцлоо.

Бүгд Найрамдах Турк Улсын Шилжилт хөдөлгөөний ерөнхий газар, биометрийн технологийн чиглэлийн “Биотексан” төрийн өмчит компанийн төлөөлөгчдийн 12 дугаар сарын 08-аас 11-ний өдрийн хооронд хийсэн албан айлчлалыг зохион байгуулав.

2.3. Гэмт хэргээс урьдчилан сэргийлэх, дотоод хяналтын чиглэлээр:

2.3.1. Дотоод хяналт:

“Газар хөдлөлтийн гамшгаас урьдчилан сэргийлэх байнгын ажиллагаатай зөвлөлийн 2022 оны үйл ажиллагааны төлөвлөгөө”-ний биелэлтийг Хууль зүй, дотоод хэргийн яаманд хүргүүлсэн.

2.4. Архив, албан хэрэг хөтлөлт, өргөдөл, гомдлын чиглэлээр:

2.4.1. Архив, албан хэрэг хөтлөлт:

Хууль тогтоомжийн хүрээнд 9 албан хаагчид 26 хадгаламжийн нэгжийг түр олгосон баримтын бүртгэлээр олгож, 11 албан хаагчид 95 хуудас баримтыг “Хуулбар үнэн” тэмдгээр баталгаажуулж, олголоо.

Тайлант хугацаанд байгууллагын даргаас үндсэн үйл ажиллагаатай холбоотой тушаал 21, хүний нөөцийн үйл ажиллагаатай холбоотой тушаал 29 буюу нийт 50 тушаал баталсныг цахим хэлбэрт шилжүүлж, архив албан хэрэг хөтлөлтийн программд бүртгэн, хариуцсан албан хаагчдаар үүргийн биелэлтийг хангуулан ажилласан.

Байгууллагад ирүүлсэн нийт 57 албан бичиг (хариутай 38)-ийг хүлээн авч, холбогдох албан тушаалтанд бүртгэлээр шилжүүлэн, нийт 46 албан бичгийг гадагш илгээсэн.

2.4.2. Өргөдөл, гомдол:

2022 оны 12 дугаар сарын 01-ний өдрөөс 09-ний өдрийг дуустал хугацаанд байгууллагын төвд 16 (иргэнээс 6 өргөдөл, 1 гомдол, албан хаагчаас 9 өргөдөл), орон нутаг дахь нэгжүүдэд 13 (иргэнээс 5 өргөдөл, албан хаагчаас 8 өргөдөл), нийт 29 өргөдлийг хүлээн авч, 17 өргөдлийг хуулийн хугацаанд шийдвэрлэж, 12 өргөдөл хяналтад буюу шийдвэрлэх шатанд, өргөдөл гомдлын шийдвэрлэлт 58.0 хувьтай байна.

2.5. Санхүү, хөрөнгө оруулалт, хангамжийн чиглэлээр:

2.5.1. Төсвийн хөрөнгийн зарцуулалт:

Оны эхнээс 12 дугаар сарын 10-ны өдрийн байдлаар (өссөн дүнгээр) 8,139.4 сая төгрөгийн санхүүжилт авч 6,816.5 сая зориулалтын дагуу зарцуулан, холбогдох санхүүгийн баримт материалыг бүрдүүлж ажиллалаа.

Шилэн дансны тухай хуулийн дагуу (өссөн дүнгээр) төсөв санхүүгийн 352 мэдээ, хөрөнгө оруулалт, тендер, худалдан авалттай холбоотой 304 мэдээ, бусад 488 мэдээ, нийт 1144 мэдээллийг хуулийн хугацаанд [www.shilendans.gov.mn](http://www.shilendans.gov.mn) сайтад байршууллаа.

2.5.2. Орлого төвлөрүүлэлт:

Оны эхнээс 12 дугаар сарын 10-ны өдрөөр тасалбар болгон (өссөн дүнгээр) Голомт банканд байрших 1320000052 тоот төгрөгийн дансанд 1,296.3 сая төгрөг, 1305124929 тоот валютын дансанд 205,928.54 ам.доллар буюу 639.8 сая төгрөг орон нутаг дахь нэгжүүд нийт 3,238.7 сая төгрөгийн улсын тэмдэгтийн хураамжийн орлогыг харьяа орон нутгийн төсөвт тус тус төвлөрүүлээд байна.

Мөн дээрх хугацаанд (өссөн дүнгээр) хүү торгуулийн 44.1 сая төгрөгийн орлогыг орон нутгийн төсөвт төвлөрүүлсэн. Улсын төсвийн 100900012003 тоот харилцах дансанд визийн үйлчилгээний 5 ам.долларын 176.5 сая төгрөг төвлөрүүлсэн байна.

2.6. Хяналт-шинжилгээ, үнэлгээ, аудитын чиглэлээр:

2.6.1. Хяналт-шинжилгээ:

“Монгол Улсын хөгжлийн 2022 оны төлөвлөгөө”-ний 11 дүгээр сарын хэрэгжилтэд үнэлгээ хийж, хяналт-шинжилгээ, үнэлгээний тайланг Төрийн мэдээллийн сүлжээ (mojha.unelgee.gov.mn)-нд байршуулж баталгаажууллаа.

Гадаадын иргэний бүртгэл, хяналтын 11 дүгээр сарын статистик мэдээ, байгууллагын 11 дүгээр сарын үндсэн үйл ажиллагааны тайланг Засгийн газрын Хэрэг эрхлэх газар, Ерөнхий сайдын ахлах зөвлөхөд тус тус хүргүүлэв.

Зохион байгуулалтын нэгжийн дарга нарын 2022 оны ажлын гүйцэтгэл, үр дүн, мэргэшлийн түвшний үнэлгээг нэгтгэн 12 дугаар сарын 08-ны өдөр баталгаажуулсан.

2.6.2. Аудит, нийцлийн чиглэлээр:

Байгууллагын эрсдэлийн үнэлгээний 2022 оны тайлан, дотоод аудитын 2022 оны тайлан болон 2023 оны төлөвлөгөөний төсөл, Үндэсний аудитын газрын зөвлөмжийн хэрэгжилтийг Хууль зүй, дотоод хэргийн яаманд тус тус хүргүүлж ажиллалаа.

 ДАРГА Н.УУГАНБАЯР

ХЯНАСАН:

ЗАХИРГАА, УДИРДЛАГЫН

ГАЗРЫН ДАРГА Д.МӨНХБААТАР

НЭГТГЭСЭН:

ЗАХИРГАА, УДИРДЛАГЫН

ГАЗРЫН АХЛАХ МЭРГЭЖИЛТЭН Г.ГЭРЭЛТУЯА